b'\n_START_ARTICLE_\nBlue Angels\n_START_PARAGRAPH_\nBlue Angels (suom. Sinienkelit, lempinimi: The Blues tai Air Fat Albert) on yhdysvaltalainen, Yhdysvaltain laivaston taitolentoryhm\xc3\xa4. Vuonna 1946 perustettu taitolentoryhm\xc3\xa4 on ulkon\xc3\xa4\xc3\xb6lt\xc3\xa4\xc3\xa4n suhteellisen helposti tunnistettava, sill\xc3\xa4 se k\xc3\xa4ytt\xc3\xa4\xc3\xa4 syv\xc3\xa4n sinisi\xc3\xa4 eli amiraalinsinisi\xc3\xa4 v\xc3\xa4rityksi\xc3\xa4 keltaisin koristeluin. Useat lentoryhm\xc3\xa4n pilotit ovat k\xc3\xa4yneet Top Gun -nimell\xc3\xa4 tunnetun laivaston lentoakatemian._NEWLINE_Blue Angels on k\xc3\xa4ytt\xc3\xa4nyt monia eri konetyyppej\xc3\xa4. Aluksi konetyyppi oli Grumman F6F Hellcat, sittemmin Grumman F8F Bearcat._NEWLINE_Suihkukoneiden aikakauden lentoryhm\xc3\xa4ss\xc3\xa4 aloittivat Grumman F9F Panther sek\xc3\xa4 Grumman F-9 Cougar -konetyypit ja my\xc3\xb6hemp\xc3\xa4n\xc3\xa4 Grumman F-11 Tiger. 1970- ja 1980-luvuilla ryhm\xc3\xa4ss\xc3\xa4 palvelivat McDonnell F-4 Phantom II ja Douglas A-4 Skyhawk-tyypit._NEWLINE__NEWLINE_2010-luvun aikaan ryhm\xc3\xa4 k\xc3\xa4ytt\xc3\xa4\xc3\xa4 MDC/Boeing F-18 Hornet -konetyyppi\xc3\xa4. Materiaalihuoltoa varten tarvittava tukikone "Fat Albert" on Lockheed C-130 Hercules. Ryhm\xc3\xa4 on saanut puolustuksellisesta budjetista k\xc3\xa4ytt\xc3\xb6\xc3\xb6ns\xc3\xa4 37 miljoonaa dollaria vuonna 2011. Blue Angels k\xc3\xa4ytt\xc3\xa4\xc3\xa4 kahta eri lentotukikohtaa toimintaansa varten, n\xc3\xa4ist\xc3\xa4 toinen on NAS Pensacola. Toinen on NAF El Cientro, jonka sijainti on Kaliforniassa. Yleis\xc3\xb6 p\xc3\xa4\xc3\xa4see seuraamaan taitolentoryhm\xc3\xa4n harjoituksia Pensacolassa maksutta, mutta yli 16-vuotiailta henkil\xc3\xb6llisyys tarkastetaan, eik\xc3\xa4 harjoitusalueen l\xc3\xa4heisyyteen sallita matkatavaroita: kuten reppuja tai matkalaukkuja. Ryhm\xc3\xa4n lentoesitysten aikana ei ole sattunut vakavia koneturmia, joskin lent\xc3\xa4jien menetyksi\xc3\xa4 on tapahtunut. Blue Angelsissa on lent\xc3\xa4nyt my\xc3\xb6s naispuolisia pilotteja. Tyypillisen vuosittaisen esiintymiskauden aikana, ryhm\xc3\xa4 lent\xc3\xa4\xc3\xa4 arviolta 60 lentoesityst\xc3\xa4 30 eri kohteessa, joista noin 2 sijaitsee Kanadassa.'